|  |
| --- |
| PATVIRTINTA |
| Klaipėdos miesto savivaldybės administracijos |
| direktoriaus  |
| įsakymu Nr.  |

**KLAIPĖDOS MIESTO SAVIVALDYBĖS BIUDŽETO LĖŠOMIS DALINAI FINANSUOJAMOS JAUNIMO PROGRAMOS „JAUNIMO SAVANORIŠKOS TARNYBOS PLĖTOJIMAS KLAIPĖDOS MIESTE“ FINANSAVIMO SĄLYGOS**

|  |  |
| --- | --- |
| **Programos tikslas**  | Šia programa siekiama prisidėti prie jaunimo politikos įgyvendinimo Klaipėdos mieste ir finansuoti savanorišką veiklą organizuojančių (toliau – SVO) organizacijų vykdomas Jaunimo savanoriškos tarnybos (toliau – JST) programas, teikiamas vadovaujantis Jaunimo savanoriškos tarnybos organizavimo tvarkos aprašu, patvirtintu Lietuvos Respublikos socialinės apsaugos ir darbo ministro 2018 m. birželio 22 d. įsakymu Nr. A1-317 „Dėl jaunimo savanoriškos tarnybos organizavimo tvarkos aprašo patvirtinimo“ .  |
| **Finansuojamos veiklos**  | * Socialinio tinklo paskyros „Jaunimo savanoriška tarnyba Klaipėdos mieste“ administravimas;
* Veiklų, skirtų didinti JST programos žinomumą Klaipėdos mieste, organizavimas;
* Potencialių savanorių paieška ir jų konsultavimas;
* JST proceso vykdymo konkrečiose priimančiose organizacijose stebėjimas, koordinavimas ir konsultavimas;
* Savanorio kompetencijų vertinimo ir įsivertinimo veiklų vykdymas.
* Mentoriaus paslaugų teikimas ir kompetencijų kėlimas priimančioms organizacijoms.
* Mentoriaus paslaugų teikimas ir kompetencijų kėlimas savanoriams.
 |
| **Programos prioritetai** | 1. Skatinti jaunimo savanorystę Klaipėdos miesto savivaldybėje.2. Didinti priimančių organizacijų skaičių Klaipėdos mieste. |
| **Veiklų vertinimo kriterijai ir jų balai**  | 1. Projektas atitinka programos tikslą (1–10). 2. Suplanuotos veiklos atitinka jaunimo savanoriškos tarnybos tvarkos aprašą (1–20).3. Veiklų įvairovė ir jų įgyvendinimo metodai (1–10).4. Planuojami projekto rezultatai (1–10).5. Projekto viešinimas (1–20).6. Projekto mentoriaus kompetencija (1–10).7. Projektu skatinama savanorystė ir plečiamas priimančių organizacijų tinklas (1–5).8. Projekto sąmatos pagrįstumas (1–10).9. Atitiktis pasirinktam prioritetui (1–5). |
| **Siektini rodikliai** | 1. Užtikrinti, kad JST (6 mėn. po ne mažiau kaip 35 astronomines valandas per mėnesį ir ne mažiau kaip 240 val. nuo JST sutartyje nurodytos savanoriškos veiklos pradžios datos) programoje dalyvavo ne mažiau kaip 4 jauni žmonės (skaičiuojami nesikartojantys jauni žmonės).2. Suorganizuoti ne mažiau kaip 6 susitikimai kas 30 kalendorinių dienų nuo JST sutarties pasirašymo dienos su kiekvienu savanoriu asmeniškai ar grupėje, siekiant įvertinti mokymosi procesą, padėti spręsti kylančius sunkumus ir motyvuoti. 3. Vykdyti kompetencijų vertinimą ir įsivertinimą vadovaujantis JST metu įgytų kompetencijų įvertinimo, įsivertinimo ir pripažinimo tvarkos aprašu, patvirtintu Jaunimo reikalų departamento direktoriaus prie Socialinės apsaugos ir darbo ministerijos 2019 m. birželio 7 d. įsakymu Nr. 2V-127 (1.4) „Dėl Savanorių neformaliuoju būdu, jaunimo savanoriškos tarnybos metu, įgytų kompetencijų įvertinimo, įsivertinimo ir pripažinimo tvarkos aprašo patvirtinimo“. |
| **Kitos sąlygos**  | Paraišką teikiantis subjektas turi:1. Pateikti dokumentus, kurie įrodo, kad subjektas turi SVO organizacijos akreditaciją. 2. Pateikti steigimo dokumentų kopijas (įstatų, nuostatų ar kt.).3. Pagrindinio (-ių) programos mentoriaus gyvenimo aprašymus, kuriuose turi būti nurodyti: kvalifikacija, patirtis ir gebėjimai, reikalingi planuojamai programai įgyvendinti, pagrindžiantys duomenys (informacija apie baigtus mokymus, kursus, dalyvavimą, seminaruose ir (ar) konferencijose, nurodant išduoto pažymėjimo datą ir numerį).4. Bendradarbiavimo sutarties (-čių) kopijas, jeigu tokių turima.5. Paraiškos teikimo dieną nebūti skolingas Lietuvos Respublikos valstybinio socialinio draudimo fondo biudžetui (pagal Valstybinio socialinio draudimo fondo valdybos prie Socialinės apsaugos ir darbo ministerijos viešus duomenis) daugiau nei 150 Eur.6. Projektui įgyvendinti reikalingą lėšų dalį, kurios nepadengia skirtos savivaldybės biudžeto lėšos, sudarančią ne mažiau nei 10 procentų viso projekto poreikio (veiklų išlaidų), jei finansavimo sąlygose nenustatyta kitaip. Šią projekto lėšų dalį turi padengti projekto vykdytojas savo arba partnerių (rėmėjų) indėliu (finansiniu ar nepiniginiu įnašu), kaip tai apibrėžta Tvarkos apraše. Tinkami dokumentai, įrodantys tokį prisidėjimą, yra sutartis, preliminari sutartis, ketinimų laiškas ar protokolas. Parama, teikiama natūra prekėmis ir (arba) paslaugomis, išreiškiama pinigine verte (nepiniginio įnašo vertę teisės aktų nustatyta tvarka apskaičiuoja, nustato ir už jos teisingumą atsako projekto vykdytojas). Visuose indėlį patvirtinančiuose dokumentuose turi būti nurodytas projekto pavadinimas, finansinio įsipareigojimo rūšis (parama lėšomis ar natūra), finansinio įsipareigojimo vertė eurais ir finansinio įsipareigojimo įvykdymo terminas (konkreti data, laikotarpis ar įvykis). |
| **Paraiškas galintys teikti subjektai** | Lietuvos Respublikos įstatymų nustatyta tvarka įregistruotos ne pelno siekiančios organizacijos, turinčio Jaunimo savanoriškos tarnybos akreditaciją, išduotą Jaunimo reikalų departamento prie Socialinės apsaugos ir darbo ministerijos. |
| **Programos įgyvendinimo laikotarpis** | 2021–2022 m.  |
| **Programai skiriama lėšų suma** | 2021 m. ne daugiau kaip 2 500 Eur, 2022 m. – atsižvelgiant į ataskaitoje pateiktus praėjusių metų veiklos rezultatus, patikslintą ateinančių metų veiklos planą, išlaidų sąmatą, JRT ir (arba) EJST rekomendacijas ir pasirašius papildomus susitarimus prie sutarties dėl projekto finansavimo antrais metais. |

\_\_\_\_\_\_\_\_\_\_\_\_\_\_\_\_\_\_\_\_